Usu dâ «O» mmeci di «AU» ô nternu di na palora

Ntô sicilianu scrittu e parratu, s'attròvanu arcuni furmi cuntratti cu la "o" mmeci dâ "au" ammenzu dâ palora.

Diffusioni

Sti furmi cuntratti esìstinu nta vari zoni dâ Sicilia. 

 Asempi 

cioriàri (ciauriàri, ciariàri) dû latinu "flagrare"

sosìzza (sausìzza, sasìzza) dû latinu "sàlsus insìcia" o dû latinu "salsìcia"

ocèddu (aucèddu, acèddu) dû latinu "aucèllus" o "avicèllus"

ottàta (auttàta: na qualitati di ficu)

toru (tàuru, tàvaru, tàvuru) dû latinu "tàurus"

otàru (autàru, artàru, altàru) dû latinu "altàrium"

lodàri (laudàri, ladàri) dû latinu "laudàre"

otìzza (autìzza, altìzza) dû latinu "àltus" ca signìfica "àutu"

orìcchia (aurìcchia, arìcchia) dû latinu "aurìcula"

otùri (autùri) dû latinu "auctòrem"

ecc.

 Nu finòminu prisenti nta àutri lingui 

Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ca havi li furmi:

tavula / tola (zoè 'n sicilianu: "tàvula" o "tàula")

tauru / toru (zoè 'n sicilianu: "tàuru")

E macari ntâ lingua spagnola:

otoño / autoño (zoè 'n sicilianu: "autunnu", dû latinu "autumnus")

col (zoè 'n sicilianu: "càvulu" o "càulu", dû latinu "caulis")

coliflor / cauliflor (zoè 'n sicilianu: "cauliciuri", dî tèrmini latini "caulis" e "florem")

coz / cáuz (zoè 'n sicilianu: "càuciu", dû latinu "càlceus")

laudar / lodar (zoè 'n sicilianu: "laudari", dû latinu "laudàre")

ecc.

E macari ntâ lingua taliana:

lodare / laudare (zoè 'n sicilianu: "laudari", dû latinu "laudàre")

coda (zoè 'n sicilianu: "cuda", dû latinu "càuda")

godere (zoè 'n sicilianu: "gòdiri", dû latinu "gàudere") 

ecc.

Rifirimenti ca ùsanu palori cu sta "o" 

Rifirimenti ca nun ùsanu palori cu sta "o"
Vucabbulariu di Piccittu, 1950-1980 (n'ammustra tutti dui formi)
Dizziunariu etimològgicu di Giarrizzo, 1989 (n'ammustra tutti dui formi)
Vucabbulariu di Camilleri, 1998
Grammàtica di Bonner, 2001

Ntâ littiratura siciliana
Traduzzioni di William Shakespeare di Renzu Porcelli:
Mancu u cantu d'aceddi, mancu u ciatu

Sulu di tia mi fidu di Ninu Martinez:
Sugnu 'n-aceddu

Li Lupi di Giuvanni Meli:
Nè l'oceddi ntra l'aria vennu esclusi

Sicilianu standard usatu ntâ wikipedia

Raccumannamu di nun usari sta "o", ma nun cunzidiramu l'usu di la "o" comu n'erruri.

Nutati ca p'arcuni ccizzioni lu canciamentu è difinitivu comu nta "cosa" ca diriva dû latinu "cáusa", o nta "ristoru" ca diriva dû latinu "restáurum", o "gòdiri" ca diriva dû latinu "gáudere".

Catigurìa:Lingua siciliana